ddrg/super_eurlex huggingface dataset:
DA Den Europæiske Unions Tidende C 278/2

RÅDETS AFGØRELSE

af 20. september 2011

om udnævnelse af et medlem af og en suppleant til bestyrelsen for Det Europæiske Institut til Forbedring af Leve- og Arbejdsvilkårene for Malta

(2011/0000/)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene (1), særlig artikel 6,

under henvisning til de kandidatlister, som medlemsstaternes regeringer og arbejdstagernes og arbejdsgivernes organisationer har fremlagt, og

ud fra følgende betragtninger:

(1) Rådet har ved sine afgørelser af 22. november 2010 (2) og 7. marts 2011 (3) udnævnt medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene for perioden fra den 1. december 2010 til den 30. november 2013 med undtagelse af visse medlemmer og suppleanter.

(2) Den maltesiske regering har foretaget indstillinger til to pladser, der skal besættes —

VEDTAGET DENNE AFGØRELSE:

Artikel 1

Til medlem af og suppleant til bestyrelsen for Det Europæiske Institut til Forbedring af Leve- og Arbejdsvilkårene udnævnes for den periode, der udløber den 30. november 2013:

I. REGERINGSREPRÆSENTANTER

Land Medlem Suppleant Malta Noel VELLA Sylvia GAUCI

Artikel 2

Rådet vil senere udnævne de medlemmer og suppleanter, der endnu ikke er indstillede.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 20. september 2011. På Rådets vegne M. SAWICKI Formand

(1) EFT L 139 af 30.5.1975, s. 1.

(2) EUT C 322 af 27.11.2010, s. 8.

(3) EUT C 83 af 17.3.2011, s. 4.
(1)

Myndighederne i Nederlandene har i overensstemmelse med artikel 20, stk. 2, i direktiv 2003/96/EF underrettet Kommissionen om, at hvis kontrol- og bevægelsesbestemmelserne i Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (2) ikke anvendes på tilsætningsstoffer henhørende under KN-kode 3811 i den kombinerede nomenklatur som ændret ved Kommissionens forordning (EF) nr. 2031/2001 af 6. august 2001 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3), som beskattes i overensstemmelse med direktiv 2003/96/EF, vil det kunne give anledning til afgiftsunddragelse, -undgåelse eller -misbrug. Myndighederne i Nederlandene har derfor anmodet om, at KN-kode 3811 tilføjes i kontrol- og bevægelsesbestemmelserne i direktiv 2008/118/EF.
(1)

For at det indre marked kan fungere tilfredsstillende og navnlig for at undgå skatteunddragelse, blev der ved direktiv 95/60/EF indført et fælles system til mærkning af gasolier henhørende under KN-kode 2710 00 69 og petroleum henhørende under KN-kode 2710 00 55, der er overgået til forbrug, og som er fritaget for punktafgift eller afgiftsberigtiget til nedsat afgiftssats. Siden 2002 har førstnævnte kode været opdelt i KN-kode 2710 19 41, 2710 19 45 og 2710 19 49 for at tage hensyn til svovlindholdet i gasolien, og sidstnævnte kode er henført til KN-kode 2710 19 25.
(4)

De irske myndigheder har anført, at det ud fra resultaterne af de allerede gennemførte »liability management exercises (LME)« forekommer meget realistisk at tilvejebringe et yderligere bidrag fra den private sektor på 0,51 mia. EUR til rekapitalisering af Bank of Ireland senest den 31. december 2011. I lyset af, at det offentlige allerede har måttet dække betydelige omkostninger til rekapitaliseringen af banken, og at Bank of Ireland's rekapitaliseringsbehov fastsættes efter en forsigtig tilgang, skønnes det pt. unødvendigt og uhensigtsmæssigt, at Irland indskyder nævnte beløb på 0,51 mia. EUR, inden yderligere bidrag fra den private sektor er gennemført, for at overholde fristen for programmet, fordi dette vil føre til unødvendigt høje finanspolitiske omkostninger og en unødvendigt høj kapitalprocent for Bank of Ireland, når først afkastet fra bidragene fra den private sektor frigives. Fristen for fuldførelse af denne del af rekapitaliseringen af Bank of Ireland er blevet udsat til udgangen af 2011.
(3)

I henhold til artikel 10, stk. 1, i Rådets afgørelse 2010/452/FUSP (3) bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EUMM Georgia, herunder afgørelsen om at udnævne en missionschef —
(2)

Der skal fastsættes et finansielt referencegrundlag for missionen for perioden fra den 1. oktober 2011 til den 30. september 2012.
Artikel 2 affattes således:

»Artikel 2

Missionsbeskrivelse

1. Med henblik på at forbedre modenheden og bæredygtigheden af den igangværende reform af Congos nationale politi, bistår EUPOL RD Congo de congolesiske myndigheder med at gennemføre politihandlingsplanen, der dækker politireformprocessens prioriteter i perioden 2010-2012, med udgangspunkt i retningslinjerne i den strategiske ramme. Missionen vil bidrage til de lokale og internationale bestræbelser på at styrke Congos nationale politis kapacitet, som der også er brug for af hensyn til sikkerheden i forbindelse med de kommende valg. EUPOL RD Congo fokuserer på konkrete aktiviteter og projekter, der kan støtte indsatsen på reformprocessens strategiske plan, på kapacitetsopbygning og på styrkelse af interaktionen mellem Congos nationale politi og det strafferetlige system generelt med henblik på bedre at kunne støtte bekæmpelsen af seksuelle overgreb og straffrihed. EUPOL RD Congo arbejder i tæt koordination og samarbejde med andre af EU-, internationale og bilaterale donorer med henblik på at undgå overlapning af indsatsen.

2. Missionens særlige mål er at:

a) støtte Congos nationale politi og indenrigs- og sikkerhedsministeriet i den endelige udformning af koncepterne for og gennemførelsen af reformen af Congos nationale politi gennem operationel rådgivning som en grundpille i missionens mandat

b) forbedre Congos nationale politis operationelle kapacitet gennem mentoring-, overvågnings- og rådgivnings- samt uddannelsesaktiviteter som en grundpille i missionens mandat

c) støtte bekæmpelsen af straffrihed i forbindelse med menneskerettigheder og seksuelle overgreb og styrke interaktionen mellem politiet og retsvæsenet som et tværgående horisontalt element i mandatet, der har indflydelse på alle missionens aktiviteter.

3. Missionen skal have en projektcelle med henblik på at identificere og gennemføre projekter. Missionen rådgiver medlemsstaterne og tredjestater og koordinerer og letter under deres ansvar gennemførelsen af deres projekter på områder af interesse for missionen og til støtte for dens mål.«.
(5)

Det er nødvendigt at indarbejde en undtagelse fra bestemmelsen om indefrysning af aktiver i afgørelse 2010/639/FUSP, for at sikre, at EU-virksomheder ikke forhindres i at inddrive midler, som de skyldes af de anførte enheder i henhold til kontrakter, der blev indgået før de pågældende enheder blev opført på listen.
(2)

Der er blevet to pladser ledige som medlem af Regionsudvalget, efter at Michelle MULHERINs og Denis LANDYs mandater er udløbet. Der er blevet en plads ledig som suppleant til Regionsudvalget, efter at Terry BRENNANs mandat er udløbet —
(1)

Ved forordning (EF) nr. 178/2002 er der fastlagt generelle principper, som i Unionen og på nationalt plan skal finde anvendelse på fødevarer og foder i almindelighed og på fødevare- og fodersikkerhed i særdeleshed. Forordningen indeholder bestemmelser om beredskabsforanstaltninger for tilfælde, hvor det er åbenbart, at fødevarer eller foder importeret fra et tredjeland må formodes at udgøre en alvorlig risiko for menneskers sundhed, dyresundheden eller miljøet, og at denne risiko ikke kan styres på tilfredsstillende vis ved hjælp af de foranstaltninger, der træffes af den eller de berørte medlemsstater.
(1)

Ved direktiv 64/432/EØF er der fastsat bestemmelser om samhandelen i Unionen med kvæg og svin. I direktivets artikel 9 er der fastsat kriterier for godkendelse af obligatoriske nationale programmer for bekæmpelse af visse smitsomme sygdomme, herunder Aujeszkys sygdom. I henhold til direktivets artikel 10 skal en medlemsstat, der mener at være helt eller delvis fri for sådanne sygdomme, herunder Aujeszkys sygdom, forelægge Kommissionen behørigt bevismateriale herfor.
Entydig identifikation af strækningen eller entydigt nummer for strækningen inden for medlemsstaten.

Entydig identifikation af sporet eller entydigt nummer for sporet inden for strækningen.

Geografiske koordinater ifølge det standardiserede World Geodetic System (WGS) og km eller miles i tilknytning til udpegning af strækningen ved et sporafsnits begyndelse i den normale køreretning. Er det muligt at køre i begge retninger, vælges én af enderne som »Start«.

Geografiske koordinater ifølge det standardiserede World Geodetic System (WGS) og km eller miles i tilknytning til udpegning af strækningen ved et sporafsnits begyndelse i den normale køreretning. Er det muligt at køre i begge retninger, vælges én af enderne som »Ende«.

Entydigt nummer for EF-erklæringer ifølge de formatkrav, der er specificeret i dokumentet om praktiske ordninger for interoperabilitetsdokumenter (ERA/INF/10-2009/INT).

Entydigt nummer for EI-erklæringer ifølge de formatkrav, der er specificeret i dokumentet om praktiske ordninger for interoperabilitetsdokumenter (ERA/INF/10-2009/INT).

Betydningen af en strækning (hovedstrækning eller øvrige) og den måde, hvorpå de fornødne parametre for interoperabiliteten opnås (nyanlæg eller opgradering) således som defineret i CR INF TSI. Denne parameter gælder alene for TEN-strækninger.

Angiver for en TSI-strækningskategori, hvilken type af trafik målsystemet skal være præget af, og dens grundparametre (passagerer, gods, blandet), jf. CR INF TSI. Denne parameter gælder også for Uden for TEN-strækninger.

Resultatet af den kategoriseringsproces, som der redegøres for i EN 15528:2008 (bilag A), og som i denne standard betegnes »strækningskategorier«. De svarer til infrastrukturens evne til at optage de lodrette belastninger fra køretøjer på strækningen eller delstrækningen udtrykt som en EN-strækningskategori kombineret med en tilladt hastighed ifølge bilag E eller bilag C til denne TSI (Strækningskategori-Hastighed, eksempler: E5-100, D4xL-100).

Nominel maksimal driftshastighed på strækningen, som følger af karakteristika for delsystemerne Infrastruktur (INF), Energi (ENE) og Togkontrol og signaler (CCS), udtrykt i km/t undtagen for UK, hvor den udtrykkes i miles/t.

Klimaforholdene på strækningen er vanskelige eller normale. Sne, is og hagl [EN 50125-1:1999, bestemmelse 4.6] som defineret i bestemmelse 4.2.6.1.5 i TSI'en for CR LOC og PAS.

1.1.1.1.3.4

Standardprofilnummer for kombitransport med veksellad

[A NN eller A NNN] ét alternativ vælges fra den foruddefinerede liste: C 22, C 32, C 45, C 70, C 80, øvrige C 341, C 349, C 351, C 364, C 400, C 410, øvrige

Kodning af kombitransport med veksellad, som defineret i UIC-kode 596-6. Det tekniske nummer er sammensat af kompatibilitetskoden for vogne (1 bogstav) og standardprofilnummeret for kombitransport (2 cifre for en bredde ≤ 2 550 mm eller 3 cifre for en bredde > 2 550 ≤ 2 600 mm).
(3)

For at tilskynde til fremskridt med hensyn til at nå til en politisk løsning på konflikten i Transdnestrienområdet, løse de tilbageværende problemer med de skoler, hvor man benytter latinske bogstaver, og genoprette den frie bevægelighed for personer bør de restriktive foranstaltninger dog suspenderes indtil den 31. marts 2012. Ved udgangen af denne periode vil Rådet tage de restriktive foranstaltninger op til fornyet overvejelse på baggrund af udviklingen, særlig på de ovennævnte områder. Rådet kan beslutte at genindføre eller hæve rejserestriktionerne når som helst.
DA Den Europæiske Unions Tidende L 276/62

KOMMISSIONENS GENNEMFØRELSESAFGØRELSE

af 20. oktober 2011

om ændring af gennemførelsesafgørelse 2011/303/EU for så vidt angår dens anvendelsesperiode

(meddelt under nummer K(2011) 7373)

(Kun den nederlandske udgave er autentisk)

(2011/700/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra m), sammenholdt med artikel 4, og

ud fra følgende betragtninger:

(1) Ved Kommissionens gennemførelsesafgørelse 2011/303/EU (2) blev der godkendt nye metoder til klassificering af svinekroppe i Nederlandene. Nævnte afgørelse anvendes fra den 3. oktober 2011. Den 9. september 2011 meddelte de ansvarlige nederlandske myndigheder Kommissionen, at der var praktiske problemer i flere slagterier med at gennemføre de nye metoder rettidigt, og de anmodede derfor om udsættelse af anvendelsesdatoen til den 2. januar 2012.

(2) Gennemførelsesafgørelse 2011/303/EU bør derfor ændres i overensstemmelse hermed.

(3) Foranstaltningerne i denne afgørelse er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

VEDTAGET DENNE AFGØRELSE:

Artikel 1

I artikel 4 i gennemførelsesafgørelse 2011/303/EU ændres »den 3. oktober 2011« til « den 2. januar 2012«.

Artikel 2

Denne afgørelse er rettet til Kongeriget Nederlandene.

Udfærdiget i Bruxelles, den 20. oktober 2011. På Kommissionens vegne Dacian CIOLOȘ Medlem af Kommissionen

(1) EUT L 299 af 16.11.2007, s. 1.

(2) EUT L 136 af 24.5.2011, s. 95.
(3)

Rådet har fastslået, at yderligere fem personer har været involveret i terrorhandlinger som omhandlet i artikel 1, stk. 2 og 3, i fælles holdning 2001/931/FUSP, at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at disse personer bør tilføjes på listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.
(2)

Den 9. juni 2009 vedtog Rådet fælles aktion 2009/445/FUSP (3), der ændrede fælles aktion 2008/124/FUSP ved at forhøje det finansielle referencebeløb for at dække udgifterne til Den Europæiske Unions retsstatsmission i Kosovo (»EULEX KOSOVO«) indtil udløbet af fælles aktion 2008/124/FUSP.
(6)

Indien har nu gennemført korrigerende foranstaltninger til afhjælpning af manglerne i sin plan for overvågning af restkoncentrationer i honning. Det pågældende tredjeland har forelagt en forbedret plan for overvågning af restkoncentrationer i honning, og Kommissionen har under et kontrolbesøg konstateret, at planen gennemføres på acceptabel vis. Derfor bør Indien opføres på listen med hensyn til honning.
(1)

I henhold til artikel 12, stk. 2, i fælles aktion 2008/124/FUSP bemyndiges Den Udenrigs- og Sikkerhedspolitiske Komité i overensstemmelse med traktatens artikel 38 til at træffe de relevante afgørelser med henblik på at udøve den politiske kontrol med og den strategiske styring af EULEX KOSOVO, herunder afgørelsen om at udnævne en missionschef.
(3)

For at sikre, at målsætningerne med hensyn til likviditet og bæredygtighed opfyldes, bør forlængelsen af løbetiden og mindskelsen af rentemarginalen også finde anvendelse på de trancher, der allerede er blevet udbetalt.
(2)

I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes, at import af dyr af hestefamilien til Unionen skal ske fra tredjelande eller dele af tredjelandes område, hvor venezuelansk encephalomyelitis (VEE) er en anmeldelsespligtig sygdom, og som har været frie for VEE i mindst to år.
2)

Artikel 4 ændres således: i) Stk. 1 og 2 affattes således: »1. Alle pengemidler og økonomiske ressourcer, som tilhører, eller ejes, besiddes eller kontrolleres af de personer, der er ansvarlige for den voldelige undertrykkelse af civilbefolkningen i Syrien, personer og enheder, der drager fordel af eller støtter regimet, og personer og enheder med tilknytning til dem, jf. listerne i bilag I og II, indefryses. 2. Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listerne i bilag I og II.« ii) Stk. 3, litra a), affattes således: »a) er nødvendige til at dække basale behov hos de personer, der er opført på listerne i bilag I og II, og de familiemedlemmer, som disse har forsørgerpligt overfor, herunder betaling af fødevarer, husleje eller renter og afdrag på realkreditlån, medicin og lægebehandling, skatter, forsikringspræmier og offentlige forbrugsafgifter«. iii) Stk. 4, litra a), affattes således: »a) pengemidlerne eller de økonomiske ressourcer er omfattet af en judiciel, administrativ eller voldgiftsmæssig afgørelse om tilbageholdelsesret, der er truffet inden den dato, hvor den i artikel 4, stk. 1, omhandlede fysiske eller juridiske person eller enhed blev optaget i bilag I og II, eller af en judiciel, administrativ eller voldgiftsmæssig kendelse, der er afsagt før denne dato«. iv) Stk. 4, litra c), affattes således: »c) afgørelsen om tilbageholdelsesret eller kendelsen er ikke til fordel for en fysisk eller juridisk person eller enhed, der er opført i bilag I og II, og«. v) Der tilføjes følgende stykke: »5a. Stk. 1 er ikke til hinder for, at en udpeget enhed, som er opført på listen i bilag II, i en periode på to måneder efter datoen for dens udpegelse foretager en betaling fra indefrosne pengemidler eller økonomiske ressourcer, som denne enhed har modtaget efter datoen for dens udpegelse, når den pågældende betaling er forfalden i henhold til en kontrakt i forbindelse med finansieringen af handel, forudsat at den relevante medlemsstat har konstateret, at betalingen ikke er direkte eller indirekte modtaget af en person eller enhed omhandlet i stk. 1.«
(5)

Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for, at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlerne ud fra direktivets krav, opfyldes.
(5)

Portugal har forelagt Kommissionen dokumentation, der viser, at betingelserne i direktiv 64/432/EØF for status som officielt frit for enzootisk kvægleukose er opfyldt for alle administrative regioner (distritos) inden for de større administrative enheder (regiões) Algarve og Alentejo.
(4)

Ved Kommissionens beslutning 2004/558/EF af 15. juli 2004 om gennemførelse af Rådets direktiv 64/432/EØF for så vidt angår supplerende garantier med hensyn til IBR i forbindelse med handel inden for Fællesskabet med kvæg og godkendelse af de udryddelsesprogrammer, som visse medlemsstater har forelagt (2), godkendtes de programmer for bekæmpelse og udryddelse af BHV1, som de medlemsstater, der er opført i bilag I til nævnte beslutning, har forelagt vedrørende de regioner, der er opført i nævnte bilag, og for hvilke der gælder supplerende garantier i henhold til artikel 9 i direktiv 64/432/EØF.
(3)

I henhold til afgørelsens artikel 3, stk. 4, udnævnes medlemmerne for en periode på fire år uden mulighed for forlængelse. I forbindelse med den første udnævnelse af medlemmer udnævnes halvdelen af medlemmerne dog for en periode på to år uden mulighed for forlængelse. Kommissionen fastsatte en kortere mandatperiode for halvdelen af medlemmerne for at begrænse omfanget af forstyrrelser som følge af en udskiftning af samtlige gruppens medlemmer.
KOMMISSIONENS AFGØRELSE

af 9. november 2011

om ændring af dens forretningsorden

(2011/737/EU, Euratom)

EUROPA-KOMMISSIONEN HAR —

under henvisning til traktaten om Den Europæiske Union,

under henvisning til traktaten om Den Europæiske Unions funktionsmåde, særlig artikel 249,

under henvisning til traktaten om oprettelse af Det Europæiske Atomenergifællesskab, særlig artikel 106a,

under henvisning til sin afgørelse 2010/138/EU, Euratom af 24. februar 2010 om ændring af dens forretningsorden (1),

under henvisning til Kommissionens formands afgørelse C(2011) 8000 af 27. oktober 2011 —

VEDTAGET DENNE AFGØRELSE:

Artikel 1

I artikel 12 i Kommissionens forretningsorden indsættes som nyt afsnit 5:

»5. Ethvert medlem af Kommissionen, der ønsker at afbryde en skriftlig procedure på området samordning og overvågning af medlemsstaternes økonomiske politik og budgetpolitik, særlig i euroområdet, fremsætter over for formanden en begrundet anmodning herom med en klar angivelse af, hvilke dele af udkastet til afgørelse, anmodningen vedrører, ud fra en upartisk og objektiv vurdering af tidspunktet for, strukturen i, begrundelsen for eller resultatet af forslaget til afgørelse.

Hvis formanden finder, at anmodningen ikke er begrundet, men anmodningen fastholdes, kan formanden afslå anmodningen og beslutte, at den skriftlige procedure fortsætter; i så fald kontrollerer generalsekretæren, at afslaget støttes af et beslutningsdygtigt flertal af de øvrige medlemmer af Kommissionen, jf. artikel 250 i traktaten om den Europæiske Unions funktionsmåde. Formanden kan også vælge at optage punktet på dagsordenen for Kommissionens næste møde med henblik på vedtagelse.«
(4)

Med henblik på at fastlægge de sektorer og delsektorer, som anses for at være udsat for en betydelig risiko for carbon leakage, skal Kommissionen vurdere på EU-plan, i hvilket omfang den pågældende sektor eller delsektor på det relevante opdelingsniveau kan overvælte de direkte omkostninger vedrørende de krævede kvoter og de indirekte omkostninger fra de forhøjede elpriser, som bliver en konsekvens af direktiv 2003/87/EF, på produktpriserne, uden at der sker tab af betydelige markedsandele til mindre drivhusgaseffektive anlæg uden for EU. Disse vurderinger skal baseres på en gennemsnitlig kulstofpris i henhold til den konsekvensanalyse fra Kommissionen, som ledsager pakken af foranstaltninger til gennemførelse af Unionens mål vedrørende klimaændringer og vedvarende energi for 2020, og, hvis de er tilgængelige, på oplysninger om handel, produktion og merværdi fra de seneste tre år for de enkelte sektorer eller delsektorer.
4)

I artikel 40 tilføjes følgende stykke: »5. For at dække udgifter i forbindelse med en ansættelseskontrakts ophør, der ikke kan godtgøres efter stk. 1-4, kan medlemmerne give deres betalingsagent anvisning om at hensætte midler fra det i artikel 33, stk. 4, omhandlede beløb og om at overføre dem til de følgende regnskabsår, forudsat at følgende betingelser er opfyldt: a) Medlemmet har forelagt tilstrækkelig skriftlig dokumentation for, at der uden for Europa-Parlamentet og uden medvirken af medlemmer af Europa-Parlamentet findes en fast praksis for at betale højere fratrædelsesgodtgørelser end de lovbestemte mindstebeløb i den branche, som ansættelseskontrakten vedrører. b) Der er i ansættelseskontrakten med den lokale assistent indgået aftale om fratrædelsesgodtgørelser, der er i overensstemmelse med den i litra a) nævnte praksis. De aftalte beløb må under ingen omstændigheder overstige en månedsløn for hvert års ansættelse. c) De hensatte beløb angives for hver enkelt medarbejder i forbindelse med den årlige afregningsprocedure i henhold til artikel 39. Betalingsagenten åbner en separat bankkonto for de pågældende midler og fremlægger hvert år et kontoudtog i forbindelse med afregningen. Betalingsagenten kan i hvert regnskabsår kun hensætte beløb svarende til ansættelsesperioder fra begyndelsen af den igangværende valgperiode til udgangen af det pågældende regnskabsår eller, hvis kontrakten udløber i løbet af det år, til kontraktens udløb. Renter af de hensatte beløb skal angives på tidspunktet for den årlige afregningsprocedure. Eventuelle overskydende eller ubrugte beløb tilbagebetales til Europa-Parlamentet hvert år og ved den pågældende ansættelseskontrakts ophør.«.